b'\n_START_ARTICLE_\nCrack-kokain\n_START_PARAGRAPH_\nCrack-kokain, ofte bare kalt crack, er fribaseformen av kokain som kan r\xc3\xb8ykes. Kjente kallenavn i Norge er \xc2\xabCoke\xc2\xbb, \xc2\xabCharlie\xc2\xbb, \xc2\xabSnow\xc2\xbb, \xc2\xabFlake\xc2\xbb, \xc2\xabBlow\xc2\xbb, \xc2\xabSn\xc3\xb8\xc2\xbb eller \xc2\xabPudder\xc2\xbb. Crack gir en kort og intens rus og blir av mange regnet som den mest avhengighetsskapende formen for kokain._NEWLINE_Crack dukket f\xc3\xb8rst opp i fattige bystr\xc3\xb8k i New York, Los Angeles og Miami sent i 1984 og i 1985. Tradisjonelt var crack et dyrt rusmiddel kun for de rike, og det som startet crack-epidemien i USA var storstrakt smugling av kokain fra land i S\xc3\xb8r-Amerika til USA kombinert med at doplangerne fant relativt enkle metoder for \xc3\xa5 fremstille crack kokain fra vanlig kokain ved hjelp av ammoniakk eller bakepulver og vann. I dag er crack et stort samfunnsproblem i USA, men i Norge er det derimot ikke s\xc3\xa5 utbredt fordi kokain har lang reiserute og dermed er dyrt. I Norge og mange andre land blir i stedet metamfetamin og amfetamin brukt ettersom prisen p\xc3\xa5 kokain ligger h\xc3\xb8yt og de andre stoffene gir mye av den samme effekten.'